Eesti lipukandja Aleksander Tammert jäi avamispeoga rahule, kuid ei saa aru, mis olümpiatulest saab. Et kas jääbki keset staadionit.
"Võimas tunne oli lipuga staadionile sammuda," rääkis teist korda olümpia avamispeol viibinud Tammert. "Tuul räsis lippu, seda tuli enda ees hoida, et lehviks."
Elamuse Tammert sai - "Vägev etendus oli!" - kuid ei mõista, mis olümpiatulest saab. "Ilmselt tuleb ketast läbi tule lennutada. Alla normi heita ei saagi - ketas kukub tulle."